Узбекистани Кыргызстани ртәылауаа Аԥсны анаркотикқәа аладырҵәоит ҳәа иаанкылоуп
© Sputnik / Томас Тхайцук Служба госбезопасности Абхазии
© Sputnik / Томас Тхайцук
Иаанкылоу ирыдбалаз аметадон 197 грамм иҟан, агероин - 18,5 грамм.
АҞӘА, мшаԥы 20- Sputnik. Аԥсны АшәМ аусзуҩцәеи Аԥсны ААР анаркотикқәа реикәыршара ахылаԥшразы аусбарҭа аусзуҩцәеи Аҟәа иааныркылеит Узбекистан атәылауаа Камронмирзо Турсункулови Саид Улимхан Усмонови.
Дара закәаншьаҭада анаркотикқәа раахәара, рымазаара, рыҭира иаҿын аҵәахырҭа ҷыдақәа рхархәарала ҳәа агәаанагара ыҟоуп.
Усмонов данеимырдоз идырбалеит аԥсихотроптә маҭәашьар. Усмонови Турсункулови ирҳәеит Аҟәа 150 рҟынӡа аҵәах шышьҭарҵахьоу.
Азинеиҿкааҩцәа урҭ аҭыԥқәа еимырдеит, уаанӡа ишьҭаҵаз агероин рыԥшааит.
Аоперативтә уснагӡатәқәа ирыбзоураны иара убасгьы иаанкылоуп Кыргызстан атәылауаа Гульмира Жошбаеви Аруке Русланкызи.
Русланкызы илыдбалан аметадон 22 грамм. Лара лҿы лықәшаҳаҭхеит Аԥсныҟа закәаншьаҭада анаркотик шаалгаз.
Иаарԥшыз аметадон акапан 197 грамм иҟан, агероин – 18,5 грамм.